Akár egy év haladék adótartozásra | hírek | Jogi Fórum ﻿
Akár egy év haladék adótartozásra
2006.09.27. Piac & Profit
Az Ipartestületek Országos Szövetsége (IPOSZ) arra hívja fel tagsága figyelmét, hogy a köztartozási kötelezettségeiknek pontosan tegyen eleget, amennyiben erre nem képesek, úgy a törvényben meghatározott lehetőségeken belül keressenek orvoslást.
Az IPOSZ közleményében emlékeztet arra, hogy az adóhivatallal kötött megállapodásuk szerint ha a vállalkozó indokolt okok miatt nem tud köztartozásainak időben eleget tenni, akkor akár egy éves kamatmentes haladékot is kaphat, ha ezt időben kéri az APEH-től.
A szövetség közölte, hogy a jövőben is mindent megtesz azért, hogy a magyar a mikro-, kis és középvállalkozói réteg versenyképes maradhasson. Utal arra, hogy az az elmúlt időszakban sikeres tárgyalásokat folytatott az Igazságügyi Minisztériummal a közbeszerzési törvény megváltoztatása, a fizetési fegyelem megszilárdítása, a lánctartozás csökkentése érdekében.